**Tema№1:Tehniki taýýarlamagyň esasy wezipeleri**

1.Tehniki taýdan taýýarlamagyň esasy wezipeleri:

2.Gurluşyk we ýol maşynlaryny saklamak we konserwirlemek.

1) Tehnikany öňdebaryjy tehnologik hadysalary özleşdirmek ýoly bilen maşynlaryň, olaryň agregatlarynyň, uzelleriniň we detallarynyň düýpli abatlanyşynyň täze tehnologiýasyny işläp düzmek we özleşdirmek hem-de häzirki ulanylýan tehnologiýany kämilleşdirmek;

2) Goýberilýän önümleriň hilini dyngysyz oňatlaşdyrmak we zähmet öndürij iligini ýokarlandyrmak;

3) Goýberilýän önümleriň zähmeti sygymyny we özüne düşýän gymmatyny aşaklatmak;

4) Maşynlaryň abatlanyşyna edilýän material çykdaýjylary azaltmak;

5) Tehnologik hadysalary işläp düzýän (tiplilerini gaýtadan işläp düzmek);

6) Standart däl enjamlar we tehnologik serişdeler bilen enjamlaşdyrmagyň taslamasyny düzmek;

7) Tehnologiki kadalary enjamlaryň konstruksiýasyny, gurluşlary we gurallary öwrenmek hem-de ornaşdyrmak boýunça zerur bolan eksperiment işlerini geçirmek;

8) Önümçilik hadysasyny kämilleşdirmek we önümçiligiň medeniýetini ýokarlandyrmak, önümçilik hadysasyny mehanizmleşdirmek we awtomatlaşdyrmak, täze tehnikany, zähmetiň ylmy guralyşyny ornaşdyrmak, goýberilýän önümleriň hilini ýokarlandyrmak boýunça guramaçylyk - tehniki çäreleri işläp düzmek we ornaşdyrmak;

9) Materiallary harçlamagyň, ätiýaçlyk şaýlaryň çalşyrylyş koeffisiýentleriniň, detallaryň abatlanyşynyň we ýasalyşynyň gurallaryň abatlaýyş kärhanasynyň masştabynda, sehde, bölümde harç edilişiniň öňdebaryjy normalaryny işläp düzmek hem-de ornaşdyrmak.

Önümçiligi tehniki taýdan taýýarlamagyň esasy meseleleri ýyllyk meýilnamalanýar, olary önümçiligiň netijeliligini1 ýokarlandyrmagyň bir ýyllyk meýilnamasynda beýan edýärler.

**2.Gurluşyk we ýol maşynlaryny saklamak we konserwirlemek.**

Ýol gurluşyk maşynlarynyň, önümçilik ulanylyşynyň arasyndaky döwürde saklanylyşy, toplumlaýyn iş geçirilmeginde üpjün edilýär, onuň düzümi we göwrümi şertlerinden hem-de möhletinden bagly bolýar. Çalyşyk (smena) aralygyndaky maşyn saklanylyşy ýörüte kesgitlenen we goralýan ýer-de üpjün edilýär.

Maşynlaryň aýawda durýan döwrüniň doeamlylygyna garap gysga möhletli

(10 - günden 2-aýa çenli işlemän durýan wagtynda ) we uzak möhletli

(konserwasiýa – 2 aýdan köp durýan wagtynda) aýawda goýluş tapawutlandyrylýar.

Gysga möhletli aýawda goýlanda maşynlary iş gutaran güni, uzak möhletli aýawda goýlanda bolsa 10-günden uzaga çekmän, aýawda goýmaga taýýarlaýarlar.

Maşynlaryň we olaryň aýratyn bölekleriniň esasy 3 görnüşli aýawda goýluş usuly bolýar: ýapyk, açyk we kombinirlenen; ol usullar maşynlaryň konstruktiw aýratynlyklaryna, tebigi-klimat şertlerine we binalaryň, meýdançalaryň, basdyrmalaryň mukdaryna baglylykda ulanylýar.

Maşynlaryň ulanylmaýan işsiz durýan döwründäki ulanylyş cäreleri bolýar. Maşynlary aýawda saklamagyň düzgünleri olaryň işsiz durýan döwürlerinde iş ukyplaryny ýitirmeginiň we ukyp görkezijileriniň ýaramazlaşmagynyň öňüni almaga köp dürli çäreleri nazarda tutýar.

Aýawda saklamak - bu maşynyň işledilmeýän döwründe zyýanly bibatlyga getirýän iýilmeleri we ýarsgyn atmalary döredýän täsirleriň öňüni almak boýunça dürli guramaçylyk, tehnologik, tehniki, ykdysady we başga çäreleriň toplumydyr.

Guramaçylyk çärelerine esasan şular degişli: aýawda goýulýan ýerlerini üpjünlemek we enjamlaşdyrmak; tehnikany aýawda saklamak boýunça iş guramak we zähmet hakyny tölemek; aýawda saklamak barada hasabat we jogapkärçilik ýöretmek; howpsyzlyk we ýangyna garşy goragçylyk şertlerini döretmek.

Tehniki çärelere: maşynlary arassalaşdyrmak we ýuwuşdyrmak; ammarda saklanmaly böleklerini çykarmak; maşyny öz aýawda durmaly ýerinde direge göterip goýmak; örtgi syryny çalmak; deşikleriň we köwekleriň agyzlaryny mäkäm

dykyşdyryp berkleşdirmek; maşyn aýawda duran döwründe we aýawdan çykarylýan

wagtynda hyzmat geçirmek işler girýärler.

Aýawa goýmazdan ozal maşynyň tehniki ýagdaýyny barlaýarlar we oňa nobatdaky tehniki hyzmatlat geçirýärler. Maşynlar aýawda goýulanda olaryň görnüşleri we kysymlary boýunça , tehniki hyzmat geçirmek üçin boşlaw aralyk goýup ýerleşdirýärler. Bir hatarda ýerleşdirilýän maşynlaryň arasy 0,7 metrden, hatarlaryň arasy bolsa 6 metrden az bolmaly däldir.

Maşynlar aýawda goýlanda we aýawdan çykarylanda tehniki ýagdaýlaryny we serjemligini belleşdirip, tabşyryş-kabul ediş akty düzülýär ýa-da ýörüte žurnalda bellenilýär.

Maşynlary aýawda saklamak üçin kärhananyň howlusynda ýa-da tehniki hyzmat nokadynda ýörüte meýdança bölünip berilýär.

Ýangyndan howpsyzlyk düzgünnamasyna görä tehnikanyň aýawda saklanylýan ýeri ýaşaýyý we edara jaýlaryndan 50 metrden we ýangyn howply materiallaryň saklanylýan ýerlerinden 150 metrden az bolmaly däldir. Bir maşynyň tutýan ýeriniň meýdany kabul edilen 7,78 (8) m2 deňdir.

Gysga möhletli aýawa goýulanda,düzgün boýunça maşyndan hiç bir zadyny aýyrman doly serjemlengi ýagdaýynda goýýarlar.

Aýawda goýulmazyndan öňürti maşyna tehniki hyzmat geçirýärler, iýmit sistemalaryny doly ýangyçdan doldurýarlar. Sowuk döwürlerde suwuny dökýärler. Pnewmatiki tekerli maşynlaryň 10 güne çenli durýan wagty şinalarynyň ýelini az kem güýçlendirip goýulýar . 10 günden köp bolanda ýelini gowşadyp normanyň

70-80 %-ne getirip direge galdyryp goýulýar. Direge göterilen maşynlaryň şinasy ýerden ýokary 8...10 sm-den az bolmadyk aralyga saýlanmalydyr; şinalaryň daşyny ýärüte gorag suwaglary bilen örtüp ýa-da alýumin pudrasyny çalyp goýmaly.

Uzak möhletlui aýawda goýulanda tehnologik prosess şu işleri öz içine alýar: maşyna tehniki hyzmat geçirmegi (arassalamagy,ýuwmagy, ýagyny çalyşmagy we podşipnikleri ýaglamagy) ; ammarda saklamaly böleklerini aýryşdyrmagy; ygal,çaň-tozan girmez ýaly edip çykarylan bölekleriniň köweklerini oňat edip bekleşdirip we korpuslary,bloklary, karteri mäkäm nem sypmaz ýaly edip germewläp goýmagy; korroziýadan goraýan goşundylary ýaga garmagy; maşyny aýawda durmaly ýerinde direge galdyryp goýmagy; şaýlaryň üstüne gorag ýagyny çalyp çykmagy (konserwirlemegi) we reňki sypjyrylan, soýulan ýerlerini reňkläp çykmagy.

Maşynlardan çykarylan rezin , rezin-tekstil şaýlary garaňkyrak ýyly we oňat ýelejiredilýän, nebit önümi we himikat saklanylmaýan jaýda ýerleşdirmeli; akkumulýator batareýalaryny içi köwsarly salkyn jaýda; metaldan, agaçdan we tekstilden ýasalan şaýlary ýel çalyp durýan gury jaýda ýerleşdirmeli.

Maşynlaryň aýawda saklanyş ýagdaýyny açyk meýdanda goýlanda bolanda, aýda bir gezek barlap durmaly; ýapyk jaýlarda her 2 aýdan barlag geçirmeli.

Şunlukda maşynlaryň goýulyşynyň sazlygy, durşynyň pugtalygy, ýag, ýangyç syzdyrýan ýerleriniň ýoklygy , hemme zatlarynyň ýerbe-ýerligi, şinalarynyň ýeli, deşikleriniň dykylarynyň mäkämligi, korroziýadan goraýan ýaglaryň, örtgileriň ýagdaýlary barlanylýar. Ýüze çykan kemçilikleri haýal etmän düzetmeli.

Maşyndan aýrylyp, ammara tabşyrylan şaýlaryň ýagdaýlaryny wagtlywagtynda barlap durmaly, rezin, tekstil şaýlaryny her 2-3 aýdan çykaryp ýelejiretmeli,öwrüp goýmaly, gerek bolsa çyg goýman süpürmeli, dezinfeksiýalamaly. Her aýda akkumulýator batareýalarynyň elektrolitiniň deňini dykyzlygyny barlamaly.